З аўтабіяграфіі У.Кудрэвіча: “Вялікая Айчынная вайна прымусіла мяне пакінуць родную зямлю і кінуць усё тое, што назбіралася за 40 гадоў маёй творчай дзейнасці. Знікла 2 800 пейзажных карцін і эцюдаў, а таксама — два ўрадавыя заказы: “Родны Днепр” і “Меліярацыя БССР”. Я апынуўся ў самай глухой вёсцы Мартынаўка Чкалаўскай вобласці, а потым у Сарай-Гіры — без матэрыялаў для работы. Давялося абмежавацца дзіцячай вучнёўскай, самай дрэннай, акварэллю, і я, каб не забыць любімую справу, пісаў эцюды далёкага краю і ў работах аднаўляў па памяці сваю любімую Беларусь…”